24. ΑΠΟΦΑΣΙΣ ΥΠΟΥΡΓΟΥ ΟΙΚΟΝΟΜΙΚΩΝ Αριθ. 323394/10936/58 της 17/31 Ιαν.  1959 Περί τροποποιήσεως της υπ’ αριθ. 181184/5478/ 20.7.57 αποφάσεως Υπουργού Οικονομικών. Έχοντες υπ’ όψιν:1)Το άρθρ. 15 του Ν.Δ. 3713/1957 «περί μέτρων αφορώντων εις την επιτάχυνσιν της ρευστοποιήσεως της ανταλλαξίμου περιουσίας και την ολοκλήρωσιν της αποκαταστάσεως των προσφύγων και 2)το υπ’ αριθ. 113432/ 18.11. 1958 έγγραφον του Υπουργείου Δικαιοσύνης, αποφασίζομεν: Συμπληρούμεν την υπ’ αριθ. 181184/5478/ 20.7. 57 ομοίαν μας, όσον αφορά την διάταξιν περί εκδόσεως ενός τίτλου κυριότητος δι’ ένα έκαστον παραχωρούμενον ή πωλούμενον ανταλλάξιμον ακίνητον και ορίζομεν όπως, εφ’ όσον εις τον ιδίον αγοραστήν μεταβιβάζεται η κυριότης πλειόνων του ενός ανταλλαξίμων ακίνητων, δύναται να εκδίδηται ένα παραχωρητήριον εις ο δέον απαραιτήτως να αναγράφωνται εν λεπτομερεία πάντα τα στοιχεία των παραχωρουμένων ή πωλουμένων ακίνητων. 